በሰሜን ወሎ ዞን 11.12 ሚሊየን ችግኞች እየተተከሉ መሆኑ ተገለፀ
በሰሜን ወሎ ዞን የተለያዩ አካባቢዎች የችግኝ ተከላ መርሀ ግብር እየተካሄደ ነው፡፡ በአረንጓዴ አሻር ቀን መርሀ-ግብር በዞኑ ከ11 ነጥብ 12 ሚሊዮን በላይ ችግኞች ይተከላሉ፡፡በዞኑ 11 ነጥብ 12 ሚሊዮን ችግኞችን ለመትከል 280 ሺህ ሕዝብ ከጠዋቱ 12:00 ጀምሮ በተከላው እየተሳተፈ ነው።የአንጓዴ አሻራ ቀን የችግኝ ተከላ በሰሜን ወሎ ዞን ጉባላፍቶ ወረዳ ወይንየ ቀበሌ ፈለገ ሠላም ተፋሰስ ላይ እየተካሄደ ነው፡፡የሰሜን ወሎ ዞን አስተዳዳሪ አቶ ወልደትንሳኤ መኮንን ‹‹በዛሬው ቀን የሚካሄደው የችግኝ ተከላ የዞኑን፣ የክልሉን እና የሀገሪቱን ብዝኃ ሕይወት ለማተካከል አጋዥ ይሆናል›› ብለዋል።በዚሁ ተፋሰስ ከ90 ሺህ በላይ ችግኞች እየተተከሉ ሲሆን ተከላ በተካሄደባቸው አካባቢዎች ችግኞቹን ከመትከል ባለፈም የጽድቀት መጠናቸውን በመከታተል በቀጣይ ችግኞቹ ጥቅም እንዲሰጡ ለማድረግ እንደሚሠራም አቶ ወልደትንሳኤ ተናግረዋል።የአማራ ክልል ግብርና ቢሮ ሕዝብ ግንኙነት ዳይሬክቶሬት ዳይሬክተር አቶ አምሳሉ ጎባው ‹‹የግብርና ኅልውናችን ስለሆነ ችግኞችን ከመትከል በዘለለ የጽድቀት መጠናቸውንም መከታተልና መንከባከብ ቀጣይ የግብርና ቢሮ ሥራ ይሆናል›› ብለዋል።በተመሳሳይ ሁኔታ በምዕራብ ጎጃም ዞን የአረንጓዴ አሻራ ቀንን ምክንያት በማድረግ ችግኝ እየተተከለ ነው፡፡የምዕራብ ጎጃም ዞን ፍኖተ ሠላም ከተማ ነዋሪዎች፣ የመንግሥት ሠራተኞች እና የፀጥታ ኃይል አባላት በጋራ በመሆን ችግኝ እየተከሉ ነው፡፡በፍኖተ ሠላም ከተማ ዛሬ ብቻ 45 ሺህ ችግኞች እንደሚተከሉ ይጠበቃል፡፡ (ምንጭ፡- አብመድ) 